Diari Oficial de la Generalitat Valenciana


Sumari del DOGV 4322, del 27-08-2002 (2002/9211)

Informació pública del programa d'actuació integrada, unitat d'execució número 2, la Closa.
-------------------------------------------------------------------------------------------

### Dades del document

Número de DOGV
:   4322

Data del DOGV
:   27-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9211


Organisme emissor
:   Ajuntament de la Pobla Llarga

Tipus de document
:   Anunci

Informació pública del programa d'actuació integrada, unitat d'execució número 2, la Closa. [2002/Q9211]
  
En compliment de la Resolució de l'Alcaldia, de data 16 de juliol de 2002, relativa al programa d'actuació integrada de la unitat d'execució número 2, la Closa, acompanyada de memòria de programa i d'avantprojecte d'urbanització.
  
En virtut del que es disposa en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació, mitjançant un edicte publicat en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, i s'hi poden formular al·legacions i presentar alternatives tècniques diferents durant el termini de 20 dies, comptadors des del sendemà de la publicació d'este anunci en el Diari Oficial de la Generalitat Valenciana. Este termini es prorrogarà per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució d'això. La pròrroga es farà constar al tauler d'anuncis.
  
Igualment s'hi podran presentar proposicions juridicoeconòmiques durant els cinc dies següents al venciment del termini anterior dels 20 dies d'exposició pública, i es procedirà a l'obertura de pliques en el següent hàbil a la conclusió del termini per a presentar-les.
  
Així mateix, es fa constar que, prèviament a la publicació del present anunci, s'ha efectuat la remissió d'avís a tots els titulars cadastrals com a afectats per l'actuació proposada. No obstant això, i de conformitat amb el que es disposa en els articles 58 i 59 de la Llei 30/1992, de 26 de novembre, modificada per la Llei 4/1999, de 13 de gener, es comunica també, mitjançant el present anunci, que s'exposarà al tauler d'edictes d'este ajuntament, diari no oficial i Diari Oficial de la Generalitat Valenciana, l'exposició pública del programa d'actuació integrada esmentat a tots aquells titulars cadastrals o propietaris afectats que foren desconeguts o que les dades que figuren al Cadastre resulten errònies.
  
Així mateix, que els propietaris que expressament declinen cooperar, per entendre inconvenient el desenvolupament urbanístic dels seus terrenys, puguen renunciar-hi si demanen, mitjançant una sol·licitud presentada en document públic abans de l'acord aprovatori del programa, l'expropiació segons el que es disposa en l'article 29.9.c de la Llei Reguladora de l'Activitat Urbanística. Este acord aprovatori determinarà la incoació de l'expedient de determinació del preu just per a la finca corresponent.
  
Cosa que es fa pública a l'efecte de l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa a notificacions a propietaris desconeguts o que se'n desconega el domicili, o intentada la notificació no s'haja pogut practicar.